Jinghpaw Mung Uru Seng Maw, Hpakant lam Kap Maw hte Nam ya lapran mahkrai lai hpung gaw kaw Jinghpaw num lahkawng hpe January (11) ya jahpawt hkying (9:30am) ram hta myen hpyen la ni gap lai wa sai lam shiga na chye lu ai. Myen hpyen hpung ni nau htu lung wa ai majaw Kap Maw mare kaw na Nam Ya mare de hpyen yen na matu sa wa ai lam gaw myen hpyen la ni hkap gap ai re lam na chye lu ai. Jan Ying Wawm (asak 23) gaw mahkum shata (4) rai nna lapai maga sinda kaw gap hkra Kamaing tsirung de sa nna tsi tsi hkam la nga ai ten si mat ai re lam na chye lu ai. Ja Seng Awng (asak 29) ( Jan Ying Wawm a kaning) gaw du hte magyi kaw hkra nna ya ten Kamaing tsirung kaw tsi tsi hkam la nga ai lam na chye lu ai.
Ya na zawn Jinghpaw Num lahkawng hpe myen hpyen ni gap ngut ai hpang dai shara kaw sha KIA myu tsaw share shagan ni hpe myen tai hpyen ni gap gasat ai lam byin lai wa sai lam hpe mung matut chye lu ai. Yaten Hpakant lam hte htu lung wa ai myen hpyen hpung ni gaw hka-la-ya (37), (54) hte hka-ma-ya (460) dap ni re lam hpe mung buga masha ni kawn na chye lu ai.
kac_Latn kac_Latn